تورکیه ساوونما صنایعسی‌نین صدری ایسماعیل دمیر پیلوت‌سوز اوچوش آپارات‌لاری، جت و هلیکوپترلره قارشی تأثیرلی اولان سونقور سلاح سیستمی‌نین ایلک پارتیاسینی تورکیه سلاح‌لی قوه‌لرینه چاتدیردیق‌لارینی بیلدیریب.
ایسماعیل دمیر بو باره‌ده توییتر حسابینداکی پای‌لاشیم ائدیب. هاوا هوجومون‌دان مدافعه راکت سیستمی سونقور-ون پلاتفورما‌لاردان سونرا تک بیر عسگرین چینیندن آتیلا بیلینن وئرسیونو عسگرلرین خیدمتینه وئریلیب.
دمیر یازیب:
پیلوت‌سوز اوچوش آپارات‌لار، جت و هلیکوپترلره قارشی تأثیرلی اولان سونقور سلاح سیستمی‌نین ایلک پارتیاسینی تورکیه سلاح‌لی قوه‌لرینه تحویل وئردیک. اوغورلار. سونقور سلاح سیستمی همکارلارینا نیسبتن دوشمن المنت‌لرینی گؤزون گؤره بیلجییندن داها اوزون فاصله‌دن سلاح‌لارا باغلانما فورصتی تقدیم ائدیر. بو سیستمین دیزاینیندا، اینکیشافیندا و اوره تیمینده امگی اولان هر کسی تبریک ائدیرم".
